**Swydd Ddisgrifiad: Swyddog Datblygu**

**(Cyfnod penodol dros gyfnod mamolaeth)**

**Menter Iaith Fflint a Wrecsam**

Prif Gyfrifoldebau:-

* Gweithio gyda staff eraill Menter Iaith Fflint a Wrecsam i drefnu gweithgareddau blaengar a phoblogaidd sydd yn defnyddio’r Gymraeg fel cyfrwng cyfathrebu naturiol a hwyliog;
* Cydweithio â phartneriaid y Fforwm Sirol i gefnogi unrhyw weithgaredd sy’n bodoli eisoes trwy gyfrwng y Gymraeg neu i lenwi bylchau yn y ddarpariaeth bresennol;
* Sefydlu a chynorthwyo Pwyllgorau Ardal mewn ardaloedd ieithyddol penodol;
* Datblygu prosiectau penodol a flaenoriaethwyd yng Nghynllun Corfforaethol Menter Iaith Fflint a Wrecsam;
* Cynorthwyo i ddatblygu a gweithredu Cynllun Marchnata Menter Iaith Fflint a Wrecsam;
* Trefnu ymgyrchoedd marchnata o gwmpas digwyddiadau neu wyliau arbennig e.e. Gŵyl Santes Dwynwen, Gŵyl Ddewi, Dydd Owain Glyndŵr;
* Cynorthwyo’r Swyddog Busnes i reoli gwariant cyllideb weithgareddau’r Fenter;
* Paratoi ceisiadau am nawdd ar gyfer datblygu a chyllido prosiectau a gweithgareddau;
* Mynychu cyfarfodydd ar ran y Prif Swyddog pan fo angen.

**Telerau’r Swydd**

**Cyflog Cychwynnol Pwynt 18 NJC**:

£18,070 - pro rata. Telir pensiwn hyd at 6% i mewn i gynllun pensiwn y Fenter

**Costau Teithio**: Telir costau teithio o 45c y filltir.

**Oriau Gwaith**: 22.2 awr yr wythnos. Bydd disgwyl i’r sawl a benodir weithio rhai oriau anghymdeithasol yn unol â galwadau gwaith ar adegau. Cynigir amser yn lle hynny *(TOIL)* drwy gytundeb â’r Prif Swyddog.

**Gwyliau**: 24 diwrnod y flwyddyn pro rata. Nid yw hyn yn cynnwys gwyliau banc.

**Hyd y Contract**: Swydd am gyfnod penodol dros gyfnod mamolaeth yw hon.

**Strwythur Rheoli:** Byddwch yn gweithio o dan gyfarwyddyd Prif Swyddog Menter Iaith Fflint a Wrecsam. Byddwch yn atebol i Fwrdd Cyfarwyddwyr Menter Iaith Fflint a Wrecsam.

**Rhybudd Terfynu Swydd:** 1 mis

**Lleoliad:** Corlan, Uned 3, Parc Busnes yr Wyddgrug, yr Wyddgrug, CH7 1XP